cyanic-selkie/wikianc huggingface dataset:
দীপক প্যাটেল (ক্রিকেটার)
প্রারম্ভিক জীবন
১৯৬৮ সালে ইংল্যান্ডে চলে যাবার পর ১৯৭৬ সালে ওরচেস্টারশায়ার দলের পক্ষে খেলোয়াড়ী জীবন শুরু করেন প্যাটেল। এরপর সেখানে তিনি ১৯৮৬ সাল পর্যন্ত অবস্থান করেন। এ সময়ে ২৩৬টি প্রথম-শ্রেণীর ক্রিকেটে অংশ নিয়ে ২৯.২৩ রান গড়ে ৯,৭৩৪ রান সংগ্রহ করেন। পাশাপাশি ৩৬.৬৬ রান গড়ে ৩৫৭ উইকেট দখল করেন। কিন্তু ইংরেজ নির্বাচকমণ্ডলী কর্তৃক উপেক্ষিত হয়ে ১৯৮৬ সালে নিউজিল্যান্ডে অভিবাসিত হন। ১৯৮৫-৮৬ মৌসুমে অকল্যান্ডের পক্ষে প্রাদেশিক খেলায় অভিষেকেই ১৭৪ রান করে সবাইকে তাক লাগিয়ে দেন। জাতীয় দলে খেলার জন্য সেখানে তাকে আরও ছয় মাস অপেক্ষা করতে হয়।
খেলোয়াড়ী জীবন
১৯৮৭ সালে ওয়েস্ট ইন্ডিজের বিপক্ষে তার টেস্ট অভিষেক ঘটে। উভয় ইনিংসে তিনি ১৮ ও ২০ রান সংগ্রহ করে কোর্টনি ওয়ালশের বলে বোল্ড হন। এছাড়াও, তিনি ৩ ওভার বোলিং করেছিলেন। টেস্ট সিরিজের পরপরই একই দলের বিপক্ষে একদিনের আন্তর্জাতিকে অভিষেক ঘটে তার।
১৯৯২ সালে টেস্টে তার সর্বোচ্চ ৯৯ রান আসে ইংল্যান্ডের বিপক্ষে। একই সালে জিম্বাবুয়ের বিপক্ষে তার সেরা বোলিং ৬/৫০ আসে।
১৯৯২ সালের ক্রিকেট বিশ্বকাপে প্রথম ১৫-ওভারের ফিল্ডিং সীমাবদ্ধতার সুবিধাকে পুঁজি করে অস্ট্রেলিয়ার বিপক্ষে বোলিং উদ্বোধনে নামেন। দলনায়ক মার্টিন ক্রো কর্তৃক উদ্ভাবিত এ কৌশল অনেকাংশেই সফলতার মুখ দেখে ও বাদ-বাকী খেলাগুলোতেও তিনি এ ভূমিকায় অবতীর্ণ হন।
অবসর
১৯৯৭ সালে ক্রিকেট জীবন থেকে অবসর নেয়ার পর নিউজিল্যান্ডের প্রথম-শ্রেণীর প্রাদেশিক দলের কোচের দায়িত্ব নেন। সেন্ট্রাল স্ট্যাগস দলসহ নিউজিল্যান্ডের অনূর্ধ্ব-১৯ দলের কোচ ছিলেন তিনি।
দক্ষিণ অস্ট্রেলিয়ায় বায়ু শক্তি
thumb|উয়াটোল পয়েন্ট বায়ু প্রকল্পের একটি টাওয়ারের পাতদেশের নিকটে তথ্যকেন্দ্র দক্ষিণ অস্ট্রেলিয়ায় বায়ু শক্তি, বিগত এক দশকের মধ্যে একটি উল্লেখযোগ্য শক্তির উৎস হয়ে উঠেছে। আগস্ট ২০১৪ এর একটি হিসাব অনুযায়ী মোট ১৪৭৩ মেগাওয়াট উৎপাদন ক্ষমতার বায়ু বিদ্যুৎ কেন্দ্র নির্মিত হয়েছে,যা কিনা এই রাষ্ট্রের মোট বিদ্যুৎ উৎপাদনের ২৭ শতাংশ।  এটি পুরো অস্ট্রেলিয়ায় স্থাপিত বায়ু বিদ্যুতের প্রায় অর্ধেক ।
দক্ষিণ অস্ট্রেলিয়ায় বায়ু বিদ্যুতের এই উন্নয়ন কয়েকটি নিয়ামক দ্বারা অর্জিত হয়েছে। এর মধ্যে অস্ট্রেলিয়ার সরকারের নবায়নযোগ্য জ্বালানির লক্ষ্যমাত্রাও অন্তর্ভুক্ত, এ অনুযায়ী বিদ্যুৎ বিপণনকারীদের নবায়নযোগ্য উৎস থেকে বিদ্যুতের একটি অংশ উৎপাদন করতে হতো,বড় মাপের নবায়নযোগ্য জ্বালানি উন্নয়নের ক্ষেত্রে অস্ট্রেলিয়ার সরকার থেকে উৎসাহমূলক কর মওকুফ এবং একটি সহায়তাপুর্ণ নিয়ন্ত্রণী শাসন ব্যবস্থা করা হয়। এছাড়াও এ রাজ্যের  গর্জনশীল চল্লিশা এর কাছাকাছি অবস্থানে থাকার কারণে উন্নত বায়ু সম্পদ কাজে লাগিয়ে বায়ু বিদ্যুৎ প্রকল্প বিস্তারের সুযোগ ছিল। ২০০৯ সালের মাঝে ,রাজ্যের নবায়নযোগ্য জ্বালানিতে আরও বিনিয়োগকে উৎসাহিত করার জন্যে  দক্ষিণ অস্ট্রেলিয়ার সরকার কর্তৃক RenewablesSA  নামক প্রতিষ্ঠান গঠিত হয়।
দক্ষিণ অস্ট্রেলিয়ার বায়ু বিদ্যুৎ কেন্দ্রের লোড ফ্যাক্টর(কিংবা ক্যাপাসিটি ফ্যাক্টর) সাধারণত ৩২-৩৮ শতাংশের মধ্যে থাকে। এর মানে হল,একটি বিদ্যুৎ কেন্দ্র সাধারণত তার উল্লিখিত ক্ষমতার ৩২-৩৮ শতাংশ গড়ে বছরে উৎপাদন করতে পারে।
এক নজরে বায়ু প্রকল্প
thumb| লেক বনি বায়ু প্রকল্প, ভোর বেলায় ২০০৩ সালে দক্ষিণ অস্ট্রেলিয়ার একমাত্র বড় বায়ু টার্বাইন ছিল কুবার পেডির একটি ০.১৫ মেগাওয়াট ইউনিট। ২০০৪ এর শুরুর দিকে নির্মিত বায়ু বিদ্যুৎ কেন্দ্রের ক্ষমতা ছিল ৩৪ মেগাওয়াট।
২০১০ এর ডিসেম্বর নাগাদ দক্ষিণ অস্ট্রেলিয়ায় ১০১৮ মেগাওয়াট ক্ষমতার তেরোটি কর্মক্ষম বায়ুবিদ্যুৎ কেন্দ্র ছিল,২০১৪এর আগস্ট নাগাদ যা ১৪৭৩ মেগাওয়াটে উন্নীত হয়,যা কিনা মোট উৎপাদিত বিদ্যুতের ২৭ শতাংশ। ২০১৫ এর শেষ পর্যন্ত বৃহৎ পরিসরের নতুন বায়ু বিদ্যুৎ কেন্দ্রের পরিকল্পনা চলছিলো,কিন্তু শুধু একটাই নির্মাণাধীন ছিল, এটি হর্নসডেল বায়ু বিদ্যুৎ কেন্দ্র।
দক্ষিণ অস্ট্রেলিয়া বায়ু বিদ্যুৎ প্রকল্পের জন্যে নিয়ন্ত্রক দিয়েছে, সরকার ভূমি ব্যবহার পরিকল্পনা নীতি প্রয়োগ করেছে যাতে বায়ু প্রকল্পও রয়েছে। ২০০৯ এর জুনে প্রধানমন্ত্রী মাইক রান দক্ষিণ অস্ট্রেলিয়ার নবায়নযোগ্য জ্বালানি উৎপাদনের লক্ষ্যমাত্রা ২০২০ সালে ৩৩ শতাংশ নির্ধারণ করেন,যা ২০২০ সালের জাতীয় লক্ষ্যমাত্রা ২০ শতাংশ থেকে বেশি।
চলমান বায়ু প্রকল্প
আরও দেখুনঃ দক্ষিণ অস্ট্রেলিয়ায় বায়ু প্রকল্পের তালিকা
স্নোটাউন বায়ু প্রকল্প (৩৬৯ মেগাওয়াট)
এটি অবস্থিত দক্ষিণ অস্ট্রেলিয়ার মধ্য উত্তর বরুঙ্গা পর্বতশ্রেণীতে, প্রদেশের রাজধানী এডিলেডের উত্তরে প্রায় ১৫০ কি.মি. এর ভেতর। স্নোটাউন বায়ু প্রকল্পের ৯৮.৭ মেগাওয়াট ক্ষমতা সম্পন্ন প্রথমধাপ ২০০৮ সালে নির্মাণ শেষ হয়। ২৭০ মেগাওয়াটের ২য় ধাপ ২০১৪ এর নভেম্বরে শেষ হয়।
হেলেট বায়ু প্রকল্প (৩৫০ মেগাওয়াট)
thumb|হেলেট বায়ু প্রকল্প হেলেট বায়ু প্রকল্প চারধাপে নির্মিত হয়ঃ হেলেট ১ (ব্রাউন হিল বায়ু প্রকল্প নামেও পরিচিত ), হেলেট ২ (হেলেট হিল ) হেলেট ৪ (উত্তর ব্রাউন হিল ) এবং হেলেট ৫ (ব্লাফ র‍্যাঞ্জ)। প্রস্তাবিত হেলেট ৩ (এমটি ব্রায়ান) বায়ু প্রকল্প ২০১২ সালে এজিএল থামিয়ে দেয়।
হেলেট ১ ৪৫টি সাজলন ২.১ মেগাওয়াট এস৮৮ টার্বাইন এর সমন্বয়ে গঠিত(মোট ৯৫ মেগাওয়াট) এবং ২০০৮ এর জুনে তৈরি সম্পন্ন হয়। হেলেট ২ ৩৪টি সাজলন ২.১ মেগাওয়াট টার্বাইন (মোট ৭১.৪ মেগাওয়াট)  এবং ২০০৯ এর শেষে তৈরি সম্পন্ন হয়।হেলেট ৪ ৬৩ টি টার্বাইনের সমন্বয়ে গঠিত এর মোট ক্ষমতা ১৩২ মেগাওয়াট এবং এটি ২০১১ এ পুরোদমে কাজ শুরু করে।হেলেট ৫ ২৫ টি সাজলন ২.১ মেগাওয়াট টার্বাইন এর সমন্বয়ে গঠিত, এটির নির্মাণ ২০১২ এর প্রথমভাগে শেষ হয়।
লেক বনি বায়ু প্রকল্প (২৭৮.৫ মেগাওয়াট)
লেক বনি বায়ু প্রকল্প তিন ধাপে নির্মিত হয়। ধাপ ১ ৪৬টি ১.৭ মেগাওয়াট টার্বাইন এর সমন্বয়ে গঠিত (মোট ৮০.৫ মেগাওয়াট, এটি ২০০৫ এর মার্চে নির্মাণ শেষ হয়। দ্বিতীয় ধাপের কাজ ২০০৬এর নভেম্বর এ শুরু হয় এবং এপ্রিল ২০০৮ এর মধ্যে শেষ হয়। ধাপ ২ ৫৩টি  ৩ মেগাওয়াট টার্বাইন এর সমন্বয়ে গঠিত (মোট ১৫৯ মেগাওয়াট)।ধাপ ৩ ১৩টি  ৩মেগাওয়াট টার্বাইন এর সমন্বয়ে গঠিত (মোট ৩৯ মেগাওয়াট )। যখন এই তিনটি প্রকল্পের কাজ শেষ হয়, তখন এগুলোর সমন্বিত উৎপাদন ছিল ২৭৮.৫ মেগাওয়াট। যা ছিল অস্ট্রেলিয়ার সর্ব বৃহৎ।
ওয়াটারলু বায়ু প্রকল্প (১১১ মেগাওয়াট)
ওয়াটারলু বায়ু প্রকল্প ১১১ মেগাওয়াট প্রকল্প যা $৩০০মিলিয়ন ব্যয়ে ২০১০ সালে নির্মিত। সাইত্রিসটি ভেস্টাস ভি৯০ ৩ মেগাওয়াট টার্বাইন প্রকল্পের ১৮ কিমি ব্যাপী বিস্তৃত,যা ৩৩ কিলোভোল্ট কেবল নেটওয়ার্কের সমন্বয়ে প্রকল্পের সাব স্টেশন এর সাথে যুক্ত। এই প্রকল্পটি ক্লের শহরের ৩০ কিলোমিটার দক্ষিণ - পূর্বে ও এডেলাইডের ১০০ কিমি উত্তরে। right|thumb| দক্ষিণ অস্ট্রেলিয়ার এডিথবার্গের কাছে ওয়াটল পয়েন্ট বায়ু প্রকল্প
ওয়াটল পয়েন্ট বায়ু প্রকল্প(৯১ মেগাওয়াট)
ওয়াটল পয়েন্ট বায়ু প্রকল্প ইয়র্ক পেনিনসুলার এডিথবার্গের নিকট অবস্থিত.২০০৫ সালের জুন মাসে যখন এটি আনুষ্ঠানিকভাবে খোলে তখন ৯১ মেগাওয়াট সমৃদ্ধ এই প্রকল্পটি অস্ট্রেলিয়ার সবচেয়ে বড় প্রকল্প ছিল। $১৬৫ মিলিয়ন অস্ট্রেলিয়ান ডলার ব্যয়ে নির্মিত এই প্রকল্পে ৫৫টি টার্বাইন আছে।
মাউন্ট মিলার বায়ু প্রকল্প (৭০ মেগাওয়াট)
মাউন্ট মিলার বায়ু প্রকল্প কউয়েল ও ক্লেভ শহরে একটি উঁচু পাহাড়ের মাঝে অবস্থিত। এটি ভ্যাল্লা এর ১০০ কিলোমিটার দক্ষিণপশ্চিমে। উঁচু পাহাড়ের দিকে ৩৫টি টার্বাইন যা বায়ুর ব্যবহার করে ৭০ মেগাওয়াট পর্যন্ত বিদ্যুৎ উৎপাদন করতে পারে। এই প্রকল্পের কাজ ২০০৪ এর শেষের দিকে শুরু হয়ে ২০০৫ এর ডিসেম্বরে শেষ হয়। ফেব্রুয়ারি ২০০৬ এ উৎপাদন শুরু হয় ।
ক্যাথেড্রাল রক্স বায়ু প্রকল্প (৬৬ মেগাওয়াট)
ক্যাথেড্রাল রক্স বায়ু প্রকল্প দক্ষিণ অস্ট্রেলিয়ার আয়রি প্যানিন্সুলার  দূরবর্তী উপকূলীয় এলাকায় অবস্থিত। এটি পোর্ট লিঙ্কন থেকে ৩০ কিমি দক্ষিণ পশ্চিমে। এর ৬৬ মেগাওয়াট বিদ্যুৎ উৎপাদন সক্ষম ৩৩ টি টার্বাইন রয়েছে। ২০০৪ সালে এর নির্মাণ কাজ শুরু হয় এবং২০০৫এর শেষে প্রথম টার্বাইন কাজ শুরু করে। ২০০৭ সালে এটি পুরোদমে কাজ শুরু করে।
ক্লিমেন্টগ্যাপ বায়ু প্রকল্প (৫৬ মেগাওয়াট)
right|thumb|সূর্য উদয়ের সময় ক্লিমেন্টগ্যাপ বায়ু প্রকল্প ২০১০ এর ফেব্রুয়ারি তে প্যাসিফিক হাইড্রো ৫৬.৭ মেগাওয়াট ক্ষমতার ক্লিমেন্টগ্যাপ বায়ু প্রকল্প শুরু হয়। এই প্রকল্পটি দক্ষিণ অস্ট্রেলিয়ার মধ্য - উত্তর এ অবস্থিত।এই প্রকল্পে ২৭ x ২.১ মেগাওয়াট সাজলন টার্বাইন রয়েছে, যা ৩০০০০ ঘরের জন্যে যথেষ্ট বিদ্যুৎ উৎপাদন করে।
কানুডা বায়ু প্রকল্প (৪৬ মেগাওয়াট)
কানুডা বায়ু প্রকল্প মিলিসেন্ট থেকে ১৬ কিলোমিটার দক্ষিণে প্রকল্পের চারন ভূমি তে অবস্থিত। এটি একটি $৯২.৫ মিলিয়ন ডলার প্রকল্প, যার ক্ষমতা ৪৬ মেগাওয়াট।এই প্রকল্প ২৩টি ২ মেগাওয়াট ভেস্তা টার্বাইনের সমন্বয়ে গঠিত।এই প্রকল্প ২০০৫ এর মার্চে উৎপাদনে যায়। right|thumb|স্টার ফিস হিল বায়ু প্রকল্পের কিছু টার্বাইন, পেছনে সেন্ট ভিনসেন্ট উপসাগর।
স্টার ফিস হিল বায়ু প্রকল্প (৩৪.৫ মেগাওয়াট)
স্টার ফিস হিল বায়ু প্রকল্প ফ্লুরিয়ো পেনিনসুলার "(Fleurieu Peninsula)" কাছে কেপ জারভিসে অবস্থিত। এতে ১.৫ মেগাওয়াট ক্ষমতার ২৩ টি টার্বাইন রয়েছে, যার মধ্যে ৮টি স্টার ফিশ হিলে,১৫ টি কাছের সল্ট ক্রিক হিলে। এরা সমন্বিত ভাবে ৩৪.৫ মেগাওয়াট উৎপাদন করে।স্টার ফিস হিল বায়ু প্রকল্প ২০০৩ এর সেপ্টেম্বরে যাত্রা শুরু করে,এটি দক্ষিণ অস্ট্রেলিয়ার একটি অন্যতম প্রধান বায়ু প্রকল্প।
প্রভাব
রাজ্যের নবায়ন যোগ্য শক্তির উৎপাদন বৃদ্ধি দক্ষিণ অস্ট্রেলিয়ায় জ্বালানি নির্ভর বিদ্যুত উৎপাদন উল্লেখযোগ্য হ্রাস ঘটিয়েছে।
দক্ষিণ অস্ট্রেলিয়ায় বায়ু শক্তির দ্রুত উন্নয়ন এর নির্মাণ এবং পরিচালনার জন্যে সরাসরি অর্থনীতিতে প্রভাব ফেলেছে । অক্টোবর  ২০১১ পর্যন্ত এ খাতে ২.৮ বিলিয়ন ডলার বিনিয়োগ হয়েছে যার ফলে বিভিন্ন ভাবে প্রায় ৩০০০ লোকের কর্মসংস্থান হয়েছে। বায়ু প্রকল্পের উপর চালানো অর্থনৈতিক  সমীক্ষায় দেখা গিয়েছে যে, একটি ৫০ মেগাওয়াট এর নির্মাণ এর ভূমি মালিক কে বছরে $২৫০,০০০ ডলার পরিসোধ করে,এর শ্রমিকেরা $১.২ মিলিয়ন ডলার পর্যন্ত স্থানীয় ভাবে খরচ করে এবং ৳৮০,০০০ ডলার সামাজিক প্রকল্পে অবদান রাখে।
বায়ু প্রকল্প উন্নয়নের জন্য অনুমোদন প্রক্রিয়া নীতিসমূহ কিছু কমিউনিটি  দলের বিরোধিতার স্বীকার হয়েছে। গ্রামের কিছু  অধিবাসীদের দ্বারা কিছু দাবি উত্থাপিত হয়েছে যারা অভিযোগ করে বায়ু প্রকল্প গুলো সম্পত্তি, স্বাস্থ্য ও পরিবেশের উপর বেশ কিছু  অসন্তোষ জনক প্রভাব পড়েছে।
দক্ষিণ অস্ট্রেলিয়ার সরকার বিবৃতি দিয়েছে যে, অস্ট্রেলীয় সরকারের কার্বন কর নীতির (জুলাই ২০১২ থেকে জুন ২০১৪ ) কারণে অন্য অঙ্গরাজ্যের তুলনায় এখানে অর্ধেক দাম বাড়ে, বায়ু এবং গ্যাস ভিত্তিক বেশি  ক্ষমতার  বিদ্যুৎ কেন্দ্র থাকায় ।
হাইলেসিওপসিস
হাইলেসিওপসিস হল মথের একটি গণ। এটি লেপিডোপ্টেরা গণের স্যাটারনিডাই পরিবারের অন্তর্গত। ১৯২৯ সালে ইউজিন লুই বোভিয়ার প্রথম এর বর্ণনা দেন। এই গণে মাত্র একটি প্রজাতি রয়েছে। এর একমাত্র প্রজাতির নাম হাইলেসিওপসিস ফেস্টিভা।
কিয়েরা চ্যাপলিন
জীবনী
কিয়েরা ভিক্টোরিয়া চ্যাপলিন উত্তর আয়ারল্যান্ডের বেলফাস্টে জন্মগ্রহণ করেন। তিনি ইউজিন চ্যাপলিন ও তাঁর স্ত্রী বার্নাডেটের জ্যেষ্ঠ কন্যা। নব্বইয়ের দশকের মাঝামাঝি তাঁর মা-বাবার বিবাহ বিচ্ছেদ হওয়া পর্যন্ত, তিনি তাঁর বাবার মতোই সুইজারল্যান্ডের কর্সিয়ার-সুর-ভেভে শহরে বড় হয়েছেন। তিনি মহিলা ও শিশুদের অধিকার বারবার প্রচার করতে নিজের জনপ্রিয়তাকে ব্যবহার করেছিলেন। ২০১৯ সালের মার্চ থেকে তিনি প্যারিসের ফন্ডেশন ফ্লেউর ডু ডেসার্ট এর সভাপতি ছিলেন। এটির প্রতিষ্ঠাতা ছিলেন মানবাধিকারকর্মী, মডেল এবং প্রচুর বিক্রীত বইয়ের লেখক ওয়ারিস ডিরি। কিয়েরা চ্যাপলিনের জন্য, ডেজার্ট ফ্লাওয়ার ফাউন্ডেশনের প্রতি তাঁর প্রতিশ্রুতিবদ্ধতা ছিল একটি নতুন কাজ। বিখ্যাত চার্লি চ্যাপলিনের নাতনী কিয়েরা, তাঁর অসংখ্য কাজ থাকা সত্ত্বেও এমন একটি জীবনের উদ্দেশ্য খুঁজে পেয়েছিলেন যা বিশেষত তাঁর হৃদয়ের খুব কাছের। ২০২০ সালের ১০ই জানুয়ারী চ্যাপলিন, প্রথম  কিয়েরা চ্যাপলিন ডেজার্ট ফ্লাওয়ার স্কুল  চালু করেন সিয়েরা লিওনের (পশ্চিম আফ্রিকা) ৪০০ শিশুর জন্য।
কর্ম জীবন
ষোল বছর বয়সে, চ্যাপলিন প্যারিসে চলে আসেন, যেখানে তিনি মডেলিং সংস্থা নেক্সট মডেল ম্যানেজমেন্টের হয়ে কাজ করার জন্য চুক্তি স্বাক্ষর করেন।
মডেলিং জীবনে ভোগ  এবং এলি -র মতো ফ্যাশন পত্রিকায় চ্যাপলিনের ছবি দেখা গেছে। এর পাশাপাশি তিনি ২০০২ সালের পিরেলি ক্যালেন্ডারেও স্থান পেয়েছিলেন। ২০১০ সালে ফ্যাশন এবং লাইফস্টাইলের জন্য ভিয়েনা অ্যাওয়ার্ডস কর্তৃক তিনি একটি "লাইফস্টাইল আইকন" পুরস্কার পেয়েছিলেন। মডেলিংয়ের পাশাপাশি চ্যাপলিন একজন চলচ্চিত্র অভিনেত্রী ও প্রযোজক। হলিউড ভিত্তিক চলচ্চিত্র সংস্থা লাইমলাইট প্রোডাকশনে তার ৩০% অংশীদারীত্ব রয়েছে। এটি তাঁর দাদুর শেষ আমেরিকান চলচ্চিত্রের নামানুসারে তৈরি। তিনি দ্য ইম্পর্টান্স অফ বিইং আর্নেস্ট  (২০০২), বলিউড প্রযোজনা যাতনা (২০০৫) এবং চৌরাহেঁ (২০১২), জীবিনীমূলক চলচ্চিত্র  সিস্টার অ্যামি: দ্য আইমি সেম্পল ম্যাকফারসন স্টোরি (২০০৬), পিটার ফন্ডা চলচ্চিত্র জাপান  (২০০৮) এর মতো চলচ্চিত্রগুলিতে সহ অভিনেত্রী হিসেবে অভিনয় করেছেন। টমাসো রোসেলিনীর ইতালীয় কৌতুক নাটক ইন্টারনো জিওর্নো (২০১১) তে তাঁর একটি বিশিষ্ট ভূমিকা ছিল।
কিয়েরা ২০১৮ সালে 'চ্যাপলিন অ্যাওয়ার্ডস এশিয়া' তৈরি করেছিলেন যেটি বিশাল সাফল্য পেয়েছিল এবং এএমএফএআর (এইডস গবেষণা জন্য ফাউন্ডেশন) এর সাথে এর তুলনা করা হয়েছে। তিনি এখন বলিউড এবং রাশিয়ায় এটি প্রসারিত করার পরিকল্পনা করছেন।
রবার্ট রেসনিক
রবার্ট রেসনিক (১১ জানুয়ারি, ১৯২৩ - ২৯ জানুয়ারি, ২০১৪) ছিলেন একজন পদার্থবিজ্ঞান শিক্ষাবিদ এবং পদার্থবিজ্ঞান পাঠ্যপুস্তক লেখক।
তিনি ১১ জানুয়ারি, ১৯২৩ সালে মেরিল্যান্ডের বাল্টিমোরে জন্মগ্রহণ করেন এবং ১৯৩৯ সালে বাল্টিমোর সিটি কলেজ হাই স্কুল থেকে স্নাতক হন। তিনি ১৯৪৩ সালে বিএ এবং ১৯৪৯ সালে জনস হপকিন্স ইউনিভার্সিটি থেকে পদার্থবিদ্যায় পিএইচডি অর্জন করেন। ১৯৪৯ থেকে ১৯৫৬ সাল পর্যন্ত, তিনি পিটসবার্গ বিশ্ববিদ্যালয় অনুষদের একজন সদস্য ছিলেন, যেখানে তার ডেভিড হ্যালিডের সাথে প্রথম সাক্ষাৎ হয়। তার সাথেই তিনি তার সর্বাধিক পঠিত পাঠ্যপুস্তকগুলো লিখেছিলেন। পরে তিনি রেনসেলার পলিটেকনিক ইনস্টিটিউটের অধ্যাপক হন এবং সেখানে ১৫ বছর তিনি আন্তঃবিভাগীয় বিজ্ঞান পাঠ্যক্রমের প্রধান ছিলেন। এ সময়ে, তিনি আপেক্ষিকতা, কোয়ান্টাম পদার্থবিদ্যা এবং সাধারণ পদার্থবিদ্যার উপর সাতটি পাঠ্যপুস্তক একক বা যৌথভাবে রচনা করেছেন, যা ৪৭টিরও বেশি ভাষায় অনূদিত হয়েছে। অনুমান করা হয়, তার বই থেকে ১০ মিলিয়নেরও বেশি শিক্ষার্থী অধ্যয়ন করেছে।  ১৯৬০ সালে, ফিজিক্স শীর্ষক প্রথম বর্ষের পাঠ্যপুস্তকটি প্রকাশিত হয় যা তিনি অধ্যাপক ড. হ্যালিডের সাথে রচনা করেন। তার ফিজিক্স বইটি ব্যাপকভাবে ব্যবহৃত হয়েছে এবং অনেকে মনে করেন, বইটি পদার্থবিদ্যা শিক্ষায় বৈপ্লবিক পরিবর্তন এনেছে। এর দশম সংস্করণ জার্ল ওয়াকার দ্বারা সংশোধিত ও দুই-খণ্ডে ফান্ডামেন্টালস অব ফিজিক্স শিরোনামে এখনও অত্যন্ত সমাদৃত। স্পষ্ট ও প্রমিত চিত্রায়ণ, পুঙ্খানুপুঙ্খ কিন্তু পঠনযোগ্য শিক্ষণবিজ্ঞানের প্রয়োগ, আধুনিক পদার্থবিদ্যার দৃষ্টিভঙ্গি উপস্থাপন এবং চ্যালেঞ্জিং চিন্তন-উদ্দীপক সমস্যা-সংগ্রহের জন্য বইটি উল্লেখযোগ্য। ২০০২ সালে আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিদ্যার পাঠ্যপুস্তক" হিসেবে অভিহিত করে।
তিনি অরস্টেড পদক (১৯৭৪) লাভ করেন, যা আমেরিকান অ্যাসোসিয়েশন অফ ফিজিক্স টিচার্স কর্তৃক প্রদত্ত সর্বোচ্চ পুরস্কার। ১৯৮৬ থেকে ১৯৯০ সাল পর্যন্ত তিনি সেই সোসাইটির সভাপতি ছিলেন। ফুলব্রাইট স্কলার হওয়ার পাশাপাশি, তিনি হার্ভার্ড বিশ্ববিদ্যালয়ের (১৯৬৪-৬৫) একজন সম্মানিত রিসার্চ ফেলো এবং ভিজিটিং প্রফেসরও ছিলেন। তার অর্জিত অন্যান্য কৃতিত্বের মধ্যে রয়েছে গণপ্রজাতন্ত্রী চীনের অনারারি ভিজিটিং প্রফেসর (১৯৮১ এবং ১৯৮৫ সালে), অসাধারণ শিক্ষাদানের জন্য এক্সন ফাউন্ডেশন পুরস্কার (১৯৫৪), রেনসেলার পলিটেকনিক ইন্সটিটিউট বিশিষ্ট অনুষদ পুরস্কার (১৯৭১), বছরের সেরা শিক্ষাবিদ (১৯৭২ সালে), আমেরিকান ফিজিক্যাল সোসাইটি এবং আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের ফেলোশিপ এবং ফি বেটা কাপ্পা এবং সিগমা জাই সোসাইটির সম্মানজনক সদস্য।
১৯৯৩ সালে অবসর গ্রহণের পর, তিনি রেনসেলার পলিটেকনিকের সূচনা বক্তা ছিলেন। তার সম্মানে পদার্থবিদ্যা শিক্ষায় একটি বিশেষ জাতীয় পৃষ্ঠপোষক আন্তর্জাতিক সভা অনুষ্ঠিত হয়। রেনসেলার পলিটেকনিক ইন্সটিটিউট রবার্ট রেসনিক সেন্টার ফর ফিজিক্স এডুকেশন এবং "রবার্ট রেসনিক লেকচার" তৈরি করেছেন যেখানে একজন বিশিষ্ট বিজ্ঞানী স্কুল পরিদর্শন করেন। অতীতের সূচনা বক্তাদের মধ্যে ২০০২ সালের লিয়ন লেডারম্যান এবং ২০০৫ সালের কিপ থর্ন অন্যতম। তিনি ২০০৩ সালে রেনসেলারের হল অফ ফেম-এ অন্তর্ভুক্ত হন। তিনি ২৯শে জানুয়ারি, ২০১৪ তারিখে পেনসিলভেনিয়ার পিটসবার্গে তার বাড়িতে মারা যান।
ইন্ডিয়ানাপোলিস আন্তর্জাতিক বিমানবন্দর
ইন্ডিয়ানাপলিস আন্তর্জাতিক বিমানবন্দর (আইএটিএ: আইএনডি, আইসিএও: কিন্ড, এফএএআইডি: আইএনডি) একটি আন্তর্জাতিক বিমানবন্দর। এটি যুক্তরাষ্ট্রের ইন্ডিয়ানা অঙ্গরাজ্যের মেরিয়ন কাউন্টির ডাউনটাউন ইন্ডিয়ানাপলিসের ৭ মাইল (১১ কিমি) দক্ষিণ-পশ্চিমে অবস্থিত। বিমানবন্দরটি ইন্ডিয়ানাপলিস বিমানবন্দর কর্তৃপক্ষের দ্বারা পরিচালিত ও মালিকানাধীন। ফেডারেল এভিয়েশন অ্যাডমিনিস্ট্রেশন (এফএএ) ২০১৭–২০২১-এর জন্য সংহত বিমানবন্দরসমূহের জাতীয় পরিকল্পনায় বিমানবন্দরটিকে একটি মাঝারি কেন্দ্রের প্রাথমিক বাণিজ্যিক পরিষেবা সুবিধা হিসাবে শ্রেণিবদ্ধ করে।
বিমানবন্দরটি মেরিয়ন কাউন্টির ওয়েইন ও ডাকাটুর শহরে এবং হেন্ড্রিক্স কাউন্টির গিলফোর্ড টাউনশিপটিতে ৭,৭০০ একর (৩,১১৬ হেক্টর) জুড়ে বিস্তৃত। ইন্ডিয়ানাপলিস আন্তর্জাতিক বিমানবন্দরটি বিশ্বের দ্বিতীয় বৃহত্তম ফেডেক্স এক্সপ্রেস ঘাঁটির কেন্দ্র; এটির থেকে শুধু মাত্র টেনেসির মেমফিসের ফেডেক্স সুপার হাব অধিক পণ্যসম্ভার পরিবহন করে। অতিরিক্তভাবে, ফেডেক্সের ক্রিয়াকলাপের কারণে, ইন্ডিয়ানাপলিস আন্তর্জাতিক বিমানবন্দরটি ২০২০ সালে পণ্য পরিবহনের হিসাবে ষষ্ঠ ব্যস্ততম মার্কিন বিমানবন্দর হিসাবে স্থান পায়।
ইতিহাস
ইন্ডিয়ানাপোলিস পৌর বিমানবন্দরটি ১৯১৩ সালে খোলা হয়। মার্কিন বিমানবাহিনী ১৯৪৪ সালে ইন্ডিয়ানার উইলকিনসনের কর্নেল হার্ভে ওয়েয়ার কুকের নামে বিমানবন্দরের নামকরণ করা হয় এবং বিমানবন্দরের নতুন নাম হয় উইয়ার কুক পৌর বিমানবন্দর, যিনি প্রথম বিশ্বযুদ্ধের সময় সাতটি ভিকট্রি পদকের সাথে উড়ন্ত টেক্কা হিসাবে বিবেচিত হন এবং দ্বিতীয় বিশ্বযুদ্ধে নিউ ক্যালিডোনিয়াতে একটি পি-৯৯ বিমানের মধ্যে উড়ন্ত অবস্থায় মৃত্যুবরণ করেন।
বিমানবন্দরটি ১৯৬২ সাল থেকে ইন্ডিয়ানাপোলিস বিমানবন্দর কর্তৃপক্ষ (আইএএ), ইন্ডিয়ানাপোলিসের মেয়র দ্বারা নিযুক্ত সদস্যদের নিয়ে একটি আট সদস্যের বোর্ড এবং মধ্য ইন্ডিয়ানার মেরিয়ন, হেন্ড্রিক্স ও হ্যামিল্টন কাউন্টির অন্যান্য কর্মকর্তাদের দ্বারা পরিচালিত ও মালিকানাধীন। বোর্ডটি ১৯৭৬ সালে বিমানবন্দরটিকে ইন্ডিয়ানাপোলিস আন্তর্জাতিক বিমানবন্দর নামে নামকরণ করে।
বোর্ডটি ২০০৮ সালে নতুন প্রধান যাত্রীবাহী সুবিধাটির নাম কর্নেল এইচ উইয়ার কুক টার্মিনাল এবং কর্নেল এইচ উইয়ার কুক মেমোরিয়াল ড্রাইভ নামে নতুন প্রবেশ পথের নামকরণ করে।
টার্মিনাল
থাম্ব|ডান|নাগরিক প্লাজা
নতুন টার্মিনালটি আন্তর্জাতিক যাত্রীদের প্রধান যাত্রী টার্মিনালের শুল্ক বিভাগের মধ্য দিয়ে যাওয়ার অনুমতি দেয়; এই যাত্রীরা একটি পৃথক ভবনে অবতরণ করে। এ১ এবং এ৫ গেট দুটিতে আগত যাত্রীরা একটি উৎসর্গীকৃত ও সুরক্ষিত সিঁড়ি, এসকেলেটর বা লিফ্টের মাধ্যমে আগমন স্তরের মার্কিন শুল্ক বিভাগ ও যুক্তরাষ্ট্রীয় পরিদর্শন স্টেশনে (ফেডারেল ইন্সপেকশন স্টেশন) পৌঁছান।
স্থল পরিবহন
আটটি ভাড়া গাড়ি পরিচালনা ব্যবস্থা ও গ্রাউন্ড ট্রান্সপোর্টেশন সেন্টাটি (যেখানে লিমোজিন, শাটল বাস, হোটেল সৌজন্যে যানবাহন এবং অন্যান্য পরিবহন সেবা যেমন ইন্ডিগো বাস পরিষেবা সম্পর্কে তথ্য পাওয়া যায়) সংযুক্ত পার্কিং গ্যারেজের প্রথম তলায় অবস্থিত।
মরিয়ম আলহাসান আলোলো
হাজিয়া মরিয়ম আলহাসান আলোলো (সাধারণত "হাজি মরিয়ম" নামে পরিচিত), একজন ব্যবসায়ী মহিলা এবং ইসলাম ধর্ম প্রচারক, যিনি ১৯৫৭ সালে ঘানার তামালে শহরতলির চ্যাংলিতে জন্মগ্রহণ করেন। তিনি নারী প্রচারকদের প্রশিক্ষণের জন্য ১৯৮১ সালে সাবোনজিদায় মরিয়াম ইসলামিক সেন্টার প্রতিষ্ঠা করেন।
মার্সেল প্রুস্ত্‌
ভ্যালেন্টাইন লুই জর্জেস ইউজিন মার্সেল প্রুস্ত্‌ (১০ জুলাই ১৮৭১ – ১৮ নভেম্বর ১৯২২), মার্সেল প্রুস্ত্‌ নামে পরিচিত, একজন ফরাসি ঔপন্যাসিক, সমালোচক ও লেখক ছিলেন যিনি তার সেরা মহাকাব্য À la recherche du temps perdu (ইন সার্চ অব লস্ট টাইম; যার মূল অর্থ অতীতের জিনিসের স্মরণ করা) উপন্যাসের জন্য পরিচিত। ১৯১৩ থেকে ১৯২৭ সালের মধ্যে সাত খণ্ডে এটি প্রকাশিত হয়। সমালোচক এবং লেখকদের দ্বারা তিনি ২০ শতকের সবচেয়ে প্রভাবশালী লেখকদের একজন হিসাবে বিবেচিত হন।
পটভূমি
প্রুস্ত্‌ প্যারিসের উতেইলে ১০ই জুলাই ১৮৭১ সালে তার চাচার বাড়িতে জন্মগ্রহণ করেন, ফ্রাঙ্কফুর্ট চুক্তির ফলে ফ্রাঙ্কো-প্রুশিয়ান যুদ্ধের সমাপ্তির দুই মাস পরে। তিনি প্যারিস কমিউন ঘিরে যে সহিংসতার সৃষ্টি হয়েছিল সে সময় জন্মগ্রহণ করেছিলেন, এবং তার শৈশব ফরাসি তৃতীয় প্রজাতন্ত্র একীকরণের সাথে সম্পর্কিত। তার ইন সার্চ অব লস্ট টাইম মহাকাব্যে তিনি বিশাল পরিবর্তন নিয়ে উদ্বেগ প্রকাশ করেন, বিশেষ করে অভিজাতদের পতন এবং মধ্যবিত্ত শ্রেণীর উত্থান নিয়ে, যা তৃতীয় প্রজাতন্ত্র এবং ফিন দে সিসেল এর সময় ফ্রান্সে ঘটেছে।
প্রুস্ত্‌ এর বাবা, অ্যাড্রিয়েন প্রুস্ত্‌ ছিলেন একজন বিশিষ্ট রোগ বিশেষজ্ঞ এবং মহামারী বিশেষজ্ঞ, যিনি ইউরোপ ও এশিয়াতে কলেরা নিয়ে গবেষণা করেছেন। তিনি ওষুধ এবং স্বাস্থ্যবিধি সংক্রান্ত অনেক নিবন্ধ এবং বই লিখেছেন। প্রুস্ত্‌ এর মা, জেনি ক্লেমেন্স ভিল ছিলেন আল্‌জাস থেকে আগত একটি ধনী ইহুদি পরিবারের মেয়ে। একজন শিক্ষিত ও সুপণ্ডিত মহিলা, তিনি তার চিঠিতে হাস্যরসের একটি উন্নততর জ্ঞান প্রদর্শন করেছিলেন, এবং তার পুত্রের জন রুস্কিন -এর অনুবাদে সহায়তার জন্য তার ইংরেজির জ্ঞান যথেষ্ট ছিল।। প্রুস্ত্‌ তার বাবার ক্যাথলিক বিশ্বাসে বেড়ে উঠেছিলেন। তিনি খ্রিস্ট ধর্মে দীক্ষা নিয়েছিলেন এবং পরে একজন ক্যাথলিক হিসাবে নিশ্চিত হন, কিন্তু তিনি আনুষ্ঠানিকভাবে সে বিশ্বাসের অনুশীলন করেননি। তিনি পরে একজন নাস্তিক হয়ে ওঠেন এবং রহস্যময় কিছু ছিলেন।
নয় বছর বয়সে প্রুস্ত্‌ এর প্রথম গুরুতর হাঁপানি রোগ হয়েছিল, এবং তারপরে তিনি অসুস্থ সন্তান হিসাবে বিবেচিত হন। প্রুস্ত্‌ ইলিয়ার্স গ্রামে লম্বা ছুটি কাটান। উতেইলে তার চাচার বাড়ি পাশাপাশি এই গ্রামটি মিলিত হয়ে কম্ব্রে নামক কাল্পনিক শহরটির মডেল হয়ে উঠে, যেখানে ''ইন সার্চ অব লস্ট টাইম"-এর সবচেয়ে গুরুত্বপূর্ণ কিছু দৃশ্য স্থান করে নিয়েছে। (প্রুস্ত্‌ শতবার্ষিক উৎসবে ইলিয়ার্স জায়গাটির নাম ১৯৭১ সালে নতুন করে রাখা হয় ইলিয়ার্স-কম্ব্রে।)
১৯৮২ সালে, এগারো বছর বয়সে, প্রুস্ত্‌ ল্যসি কনডর্সেট এর একজন ছাত্র হয়ে ওঠেন, কিন্তু তার অসুস্থতার কারণে তার শিক্ষা বিঘ্নিত হয়েছিল। তা সত্ত্বেও তিনি সাহিত্যে শ্রেষ্ঠ ছিলেন, তার শেষ বর্ষে তিনি একটি পুরস্কার অর্জন করেন। তার সহপাঠীদের ধন্যবাদ জানান, তিনি কিছু উচ্চ বুর্জোয়াদের সান্নিধ্যে তাদের বৈঠকখানায় প্রবেশ করতে সক্ষম হন এবং যা তাকে "ইন সার্চ অব লস্ট টাইম" -এর জন্য প্রচুর পরিমাণে তথ্যবহুল উপাদান সরবরাহ করে।
তার দুর্বল স্বাস্থ্য সত্ত্বেও, প্রুস্ত্‌ অরলিয়ন্সে কলিগনি ব্যারাকগুলিতে অবস্থানরত ফ্রেঞ্চ সেনাবাহিনীতে এক বছর (১৮৮৯ -৯০) চাকরি করেন, এই একটি অভিজ্ঞতা তার উপন্যাসের ৩য় খন্ড দ্য গুয়ের্মান্তেস ওয়ে এ একটি দীর্ঘ পর্ব প্রদান করেছিল। একজন যুবক হিসেবে, প্রুস্ত্‌ ছিলেন একজন সমঝদার ও সামাজিক লতা, লেখক হিসাবে যার আকাঙ্ক্ষা স্ব শৃঙ্খলার অভাবে ব্যাহত হয়েছিল। এই সময়ের থেকে তার খ্যাতি, একজন স্নোব এবং একজন অপেশাদার হিসাবে ১৯১৩ সালে তার মহাকাব্যের প্রথম খন্ড "সোয়ানস ওয়ে লেখার ক্ষেত্রে তার পরবর্তী ভুগানিতে অবদান রেখেছিল। সেই সময়ে তিনি মি স্ট্রাসের স্যালনে যোগ দেন, যিনি হচ্ছেন জর্জেট বিজেস এর বিধবা এবং প্রুস্ত্‌ এর ছোটবেলার বন্ধু জ্যাকুইস বিজেটের মা। of Madeleine Lemaire and of Mme Arman de Caillavet, one of the models for Madame Verdurin, and mother of his friend Gaston Arman de Caillavet, with whose fiancée (Jeanne Pouquet) he was in love. মমে আরমান ডি কিল্লাভেটের মাধ্যমে, তিনি তার প্রেমিক আনাতোল ফ্রঁসের সাথে পরিচিত হন।
প্রুস্ত্‌ তার মায়ের স্নেহের ছিলেন। তার বাবাকে খুশি করার জন্য, যিনি জোর দিয়েছিলেন যে তিনি কর্মজীবনের দিকে এগিয়ে যাবেন, ১৮৯৬ সালের গ্রীষ্মে প্রুস্ত্‌ বিবলিওথেক মাজারাইনে স্বেচ্ছাসেবী পদ লাভ করেছিলেন। যথেষ্ট প্রচেষ্টার পর, তিনি অসুস্থতার ছুটি গ্রহণ করেছিলেন যা বহু বছর ধরে বর্ধিত হয়েছিল যতক্ষণ না তিনি পদত্যাগ করেছিলেন বলে মনে করা হয়। তিনি তার চাকরিতে কখনোই কাজ করেননি এবং তিনি তার পিতামাতার অ্যাপার্টমেন্ট থেকে সরে যাননি উভয়ের মৃত্যুর পর পর্যন্ত।
তাঁর জীবন ও পারিবারিক বৃত্ত ১৯০০ থেকে ১৯০৫ সালের মধ্যে উল্লেখযোগ্যভাবে পরিবর্তিত হয়েছিল। ১৯০৩ সালের ফেব্রুয়ারিতে প্রুস্ত্‌ এর ভাই রবার্ট প্রুস্ত্‌ বিয়ে করেন এবং পারিবারিক বাড়ি ছেড়ে চলে যান। একই বছরের নভেম্বরে তাঁর পিতা মারা যান। অবশেষে, এবং সবচেয়ে মারাত্মকভাবে, প্রুস্ত্‌ এর মা ১৯০৫ সালের সেপ্টেম্বরে মারা যান। তিনি মৃত্যুর সময় তার জন্য উল্লেখযোগ্য পরিমান উত্তরাধিকার রেখে যান। এই সময় জুড়ে তার স্বাস্থ্যের অবনতি অব্যাহত থাকে।
প্রুস্ত্‌ তার জীবনের শেষ তিন বছর বেশিরভাগই তার শোবার ঘরে সীমাবদ্ধ ছিলেন, দিনে ঘুমাতেন এবং রাতে তার উপন্যাস সম্পূর্ণ করার জন্য কাজ করতেন। ১৯২২ সালে তিনি নিউমোনিয়া ও ফুসফুস ফুলে মারা যান। তাকে প্যারিসের সিমতিয়ের দু পের লাশেজে দাফন করা হয়েছিল।
প্রাথমিক লেখা
প্রুস্ত্‌ অল্প বয়সেই লেখালেখি এবং প্রকাশনায় জড়িত ছিলেন। সাহিত্য ম্যাগাজিনের সাথেও তিনি যুক্ত ছিলেন, যখন তিনি স্কুলে পড়তেন, ১৮৯০ থেকে ১৮৯১ সাল পর্যন্ত তিনি "লে মেনসুয়েল" পত্রিকার একটি নিয়মিত সমাজ কলাম প্রকাশ করেছিলেন। ১৮৯২ সালে তিনি "লে ব্যংকেট" নামে একটি সাহিত্যিক পর্যালোচনা প্রতিষ্ঠা করেছিলেন। (ফরাসি শিরোনাম ছিলো প্লাটো'স সিমপোসিয়াম), এবং পরের কয়েক বছর জুড়ে প্রুস্ত্‌ এই জার্নালে এবং মর্যাদাপূর্ণ "লা রেভু ব্ল্যাঞ্চে" তে নিয়মিত ছোট টুকরা প্রকাশ করেছিলেন।
১৮৯৬ সালে লেস প্লাইসিয়র এট লেস জার্স, এই প্রথম দিকের টুকরাগুলির একটি সংকলন প্রকাশিত হয়েছিল। বইটিতে আনাতোল ফ্রঁসের একটি মুখবন্ধ, এবং মমে লেমিরের আঁকা ছবি ছিল, যার স্যালনে প্রুস্ত্‌ ঘন ঘন অতিথি ছিলেন এবং প্রুস্ত্‌ এর মমে ভেরদুরিন চরিত্রটিকে অনুপ্রাণিত করেছিলেন। ১৮৯৪ সালের গ্রীষ্মে এবং ১৯৯৫ সালে তিন সপ্তাহের জন্য তিনি তাকে এবং রেইনাল্ডো হানকে তার চ্যালেউ দে রেভিয়েলনে আমন্ত্রণ জানান। এই বইটি এত সুন্দরভাবে তৈরি হয়েছিল যে এটির এই আকারের বইয়ের স্বাভাবিক মূল্যের দ্বিগুণ মূল্য ছিল।
সেই বছর প্রুস্ত্‌ একটি উপন্যাসে কাজ শুরু করেছিলেন, যা অবশেষে ১৯৫২ সালে প্রকাশিত হয়েছিল এবং তার মরণোত্তর সম্পাদক কর্তৃক এটি জিন সান্তেউইল শিরোনামে প্রকাশিত হয়। "ইন সার্চ অব লস্ট টাইম" এর মধ্যে বেশিরভাগ থিমগুলি পরে বিকশিত হয়েছে এই অসম্পূর্ণ কাজটি থেকে তাদের প্রথম সংকলনটি খুঁজে পেয়ে, তার মধ্যে রয়েছে স্মৃতির ধাঁধা" এবং " প্রতিফলনের প্রয়োজনীয়তা"; ইন সার্চ অব লস্ট টাইম'' এর বিভিন্ন খন্ড "জিন সান্তেউইল" এর প্রথম খসড়াটিতে পড়তে পারা যায়। "জিন সান্তেউইল" -এ পিতামাতার প্রতিকৃতি বেশ প্রখর, প্রুস্ত্‌ এর এই সেরা শিল্পকর্মে "লেস প্লাইসিয়র এট লেস জার্স" এর দুর্বল অভ্যর্থনা এবং খন্ডটির সমাধান নিয়ে অভ্যন্তরীণ সমস্যাগুলি অনুসরণ করে, ১৮৯৭ সালে প্রুস্ত্‌ ধীরে ধীরে "জিন সান্টিউইল" পরিত্যাগ করেছিলেন এবং ১৮৯৯ সালের মধ্যে এটির সম্পূর্ণভাবে কাজ বন্ধ করেছিলেন।
১৮৯৫ সাল থেকে শুরু করে প্রুস্ত্‌ কিছু বছর টমাস কার্লাইল, রালফ ওয়াল্ডো এমারসন, এবং জন রুস্কিন এর বই পড়েন। এই পাঠের মাধ্যমে, তিনি শিল্পে তার তত্ত্ব এবং সমাজে শিল্পীর ভূমিকা পরিমার্জন করেন। Also, in Le Temps retrouvé Proust's universal protagonist recalls having translated Ruskin's Sesame and Lilies. শিল্পীর দায়িত্ব প্রকৃতির চেহারার মুখোমুখি হওয়া, তার সারাংশকে নিরসন করা এবং শিল্পকর্মের পুনরাবৃত্তি বা ব্যাখ্যা করা। রুশকিনের শৈল্পিক উৎপাদনের দৃশ্যটি এই রকম ধারণার কেন্দ্রস্থল ছিল এবং রুসকিনের কাজগুলি প্রুস্ত্‌ এর কাছে এত গুরুত্বপূর্ণ ছিল যে তিনি রুশকিনের বইগুলির কয়েকটি "হৃদয়" দিয়ে জানার চেষ্টা করেন, এগুলোর মধ্যে রয়েছে দ্য সেভেন ল্যাম্বস অব আর্কিটেকচার, দ্য বাইবেল অব আমিয়েন্স, এবং প্রায়েতেরিতা।
রুশকিনের দুটি কাজ ফরাসি ভাষায় অনুবাদ করার জন্য প্রুস্ত্‌ মনস্থ করেছিলেন, কিন্তু ইংরেজিতে অদক্ষতার জন্য তিনি ব্যাহত হন। এটি পূরন করতে তিনি তার অনুবাদকে একটি দলগত ব্যাপারে নিয়ে গেলেন: তার মায়ের দ্বারা স্কেচ করান, খসড়াটি প্রথমে প্রুস্ত্‌ দ্বারা সংশোধন করা হয়, তারপর তার বন্ধুর ইংরেজ কাজিন মারি নর্ডিংঙ্গার দ্বারা এবং কিছু সময় তার প্রেমিক রেয়নাল্ডো হ্যান দ্বারা তারপর প্রুস্ত্‌ নিজে আরো মার্জিত করতেন। একজন সম্পাদক তার পদ্ধতি সম্পর্কে প্রশ্ন করলে, প্রুস্ত্‌ প্রতিক্রিয়া জানান, "আমি ইংরেজি জানি বলে দাবী করি না; আমি রাশকিনকে জানি বলে দাবি করি"। প্রুস্ত্‌ এর কিছু বর্ধিত অংশ নিয়ে "দ্য বাইবেল অফ অ্যামিয়েন্স", ১৯০৪ সালে ফরাসিতে প্রকাশিত হয়। অনুবাদ এবং ভূমিকা উভয়ই ভালভাবে পর্যালোচনা করা হয়; হেনরি বার্গসন প্রুস্ত্‌ এর ভূমিকা "রুশকিনের মনোবিজ্ঞানের ক্ষেত্রে একটি গুরুত্বপূর্ণ অবদান" বলে অভিহিত করেন এবং অনুবাদটির অনুরূপের প্রশংসা করেন। এটি প্রকাশনার সময়, প্রুস্ত্‌ ইতিমধ্যে রুশকিনের "সিসেমি এন্ড লিলি" অনুবাদ করছিলেন, যা তিনি ১৯০৫ সালের জুন মাসে তার মায়ের মৃত্যুর ঠিক আগে সম্পন্ন করেছিলেন এবং এটি ১৯০৬ সালে প্রকাশিত হয়েছিল। সাহিত্যিক ইতিহাসবিদ এবং সমালোচকরা নিশ্চিত করেছেন যে, রুশকিন ছাড়াও, প্রুস্ত্‌ এর প্রধান সাহিত্যিক প্রভাবগুলিতে সেন্ট-সাইমন, মিশেল দ্য মন্‌টেইন, স্টেন্ডহাল, ফ্লাবার্ট, জর্জ ইলিয়ট, ফিওদোর দস্তয়েভ্‌স্কি এবং ল্যেভ তল্‌স্তোয় অন্তর্ভুক্ত ছিলেন।
লেখক হিসেবে প্রুস্ত্‌ এর বিকাশের জন্য ১৯০৮ সাল একটি গুরুত্বপূর্ণ বছর ছিল। বছরের প্রথম ভাগে তিনি অন্যান্য লেখকদের বিভিন্ন জার্নাল অন্য গ্রন্থকার বা শিল্পীর অনুকরণে রচিত সাহিত্য বা শিল্প প্রকাশ করেন। অনুকরনের এই অনুশীলন তিনি তার নিজস্ব শৈলীতে প্রয়োগ করেন। উপরন্তু, বছরের বসন্ত এবং গ্রীষ্মে প্রুস্ত্‌ এর লেখার বিভিন্ন বিভিন্ন অংশে কাজ শুরু হয়েছিল যেটির শিরোনাম হয় কনট্রে সেইনতে-বিউভে। প্রোউস্ট তার বন্ধুকে একটি চিঠিতে তার প্রচেষ্টার বর্ণনা দিয়েছেন: "আমার অগ্রগতি রয়েছে: আভিজাত্যের প্রতি বিশ্লেষনে, একটি পার্সিয়ান উপন্যাসে, সেইন্তে-বিউভে এবং ফ্লাউবার্টেন এর উপর একটি প্রবন্ধে, একজন নারীর প্রবন্ধে, বালকপ্রীতি উপর একটি প্রবন্ধে (প্রকাশ করা সোজা নয়), দাগযুক্ত কাচের জানালার উপর একটি বিশ্লেষনে, সমাধি নিয়ে একটি বিশ্লেষনে, একটি উপন্যাসের বিশ্লেষনে"।
ইন সার্চ অব লস্ট টাইম
১৯০৯ সালে প্রুস্ত্‌ ৩৮ বছর বয়সে শুরু করেছিলেন, "এ লা রিচার্চে ডু টেম্পস পারদু" সম্পাদনা, যেটির প্রায় ৩,২০০ পৃষ্ঠা (প্রায় আধুনিক গ্রন্থাগারের অনুবাদে প্রায় ৪,৩০০) এবং দুই হাজারেরও বেশি চরিত্র রয়েছে। গ্রাহাম গ্রিন প্রুস্ত্‌ কে "২০ শতকের সর্বশ্রেষ্ঠ ঔপন্যাসিক" বলে অভিহিত করেছেন এবং উইলিয়াম সমারসেট মম্‌ উপন্যাসটিকে "এখনো পর্যন্ত সর্বশ্রেষ্ঠ কাল্পনিক" বলে অভিহিত করেছেন। অঁদ্রে জিদ প্রাথমিকভাবে তার কাজকে নিয়ে বেশি কিছু উল্লেখ করেননি। প্রথম খন্ডটি প্রকাশক গ্যালিমার্ড কর্তৃক গাইডের পরামর্শে প্রত্যাখ্যান করেছিলেন। পরে তিনি প্রুস্ত্‌ কে অস্বীকার করার জন্য ক্ষমা চেয়েছিলেন এবং এটা তার জীবনের সবচেয়ে গুরুতর ভুল বলে উল্লেখ করেন।
শেষের খণ্ডের খসড়া এবং প্রমাণগুলির পুনর্বিবেচনা সম্পূর্ণ করার আগে প্রুস্ত্‌ মারা যান, শেষ তিনটি তার মৃত্যুর পর প্রকাশিত হয় এবং তার ভাই রবার্ট প্রুস্ত্‌ কর্তৃক সম্পাদিত হয়েছিল।
বইটি সি. কে. স্কট মন্ক্রিফ, ১৯২২ থেকে ১৯৩১ এর মধ্যে "রিমেম্বারেন্স অব থিংস পাস্ট" শীর্ষক ইংরেজি শিরোনামের অধীনে অনুবাদ করেন। স্কট মন্ক্রিফ প্রথম থেকে ছয় খন্ড পর্যন্ত অনুবাদ করেন এবং সপ্তম খন্ডটি অনুবাদ সম্পূর্ণ করার পূর্বে মৃত্যুবরণ করেন। এই শেষ খন্ডটি বিভিন্ন সময়ে অন্যান্য অনুবাদকদের দ্বারা সম্পূর্ণ করা হয়। যখন স্কট মন্ক্রিফের অনুবাদটি পরে সংশোধন করা হয়েছিল (প্রথমে টেরেন্স কিলমার্টিন, তারপরে ডি. জে. এনরাইট দ্বারা) উপন্যাসের শিরোনামটি আরও আক্ষরিক রূপে ইন সার্চ অব লস্ট টাইম শিরোনামে পরিবর্তিত হয়েছিল।
১৯৯৫ সালে পেঙ্গুইন প্রকাশনী সর্বশেষতম, সর্বাধিক সম্পূর্ণ এবং স্বতন্ত্র ফরাসি পাঠ্যের উপর ভিত্তি করে সম্পাদক ক্রিস্টোফার প্রিন্ডারগাস্ট এবং তিনটি দেশের সাত অনুবাদক বইটির একটি নতুন অনুবাদ করেছিলেন। প্রুস্ত্‌ এর সাতটি সহ ছয়টি খন্ড ব্রিটেনে প্রকাশিত হয় ২০০২ সালে অ্যালেন লেন ইম্প্রিন্টের অধীনে।
ব্যক্তিগত জীবন
প্রুস্ত্‌ একজন সমকামী বলে পরিচিত, এবং তার যৌনতা এবং পুরুষদের সঙ্গে সম্পর্ক প্রায়ই তার জীবনীকারদের দ্বারা আলোচিত হয়। যদিও তার বাড়ির তত্ত্বাবধায়ক সেলেস্ট অ্যালবার্ট তার স্মৃতিতে প্রুস্ত্‌ এর যৌনতার এই দৃষ্টিভঙ্গিকে অস্বীকার করেছেন, তার এই অস্বীকার প্রুস্ত্‌ এর বন্ধুদের এবং সমসাময়িকদের বিবৃতির বিপরীতে চলছে, তাদের মধ্যে রয়েছেন তার সহকর্মী লেখক অঁদ্রে জিদ পাশাপাশি তার খানসামা আর্নেস্ট এ. ফর্সগ্রেন।
প্রুস্ত্‌ খোলাখুলিভাবে তার সমকামীতা নিয়ে কিছু বলে যাননি, যদিও তার পরিবার এবং ঘনিষ্ঠ বন্ধুরা জানত বা সন্দেহ করতো এটি। ১৮৯৭ সালে, তিনি লেখক জিন লরেইনের সাথে দ্বন্দ্বও করেছিলেন, যিনি জনসাধারণের সামনে লুসিয়ান দাউদেটের সাথে সম্পর্কের প্রকৃতির প্রশ্ন করেছিলেন। প্রুস্ত্‌ এর নিজের জনসাধারণের কাছে অস্বীকার, সুরকার রেয়নাল্ডো হ্যানের সাথে তার ভাবপ্রবণ সম্পর্ক এবং তার সহকর্মী ও ড্রাইভার আলফ্রেড অ্যাগোস্টিনেলির প্রতি তার মোহাচ্ছন্নতা, ভালভাবেই নথিভুক্ত হয়েছে। ১৯১৮ সালের ১১ই জানুয়ারি রাতে, অ্যালবার্ট লে কুজিয়াত পরিচালিত একটি পুরুষের পতিতালয়ে অভিযানে পুলিশের দ্বারা চিহ্নিত ব্যক্তিদের একজন ছিলেন প্রুস্ত্‌। প্রুস্ত্‌ এর বন্ধু, কবি পল মরান্ড, খোলাখুলিভাবে পুরুষ পতিতালয়ে যাওয়া সম্পর্কে প্রুস্ত্‌ এর পিছে লেগেছিলেন। তিনি তার সাময়িক পত্রিকায়, প্রুস্ত্‌ এবং গাইডকে উল্লেখ করে লিখেন “ক্রমাগত শিকার, তাদের সাহিত্য দ্বারা তৃপ্ত নয় … অনন্ত শিকারীরা, অক্লান্ত যৌন দুঃসাহসী। ""
প্রুস্ত্‌ এর যৌনতা সম্পর্কে তাঁর লেখার সঠিক প্রভাব বিতর্কের বিষয়। যাইহোক, "ইন সার্চ অব লস্ট টাইম" সমকামীতার বিষয়ে দৈর্ঘ্য নিয়ে আলোচনা করে এবং বেশ কয়েকটি প্রধান চরিত্র নিয়ে আলোচনা করে, উভয় পুরুষ এবং মহিলা, যারা সমকামী বা উভকামী হয়: ব্যারন ডি চার্লোস, রর্বাট ডি সেইন্ট-লুপ, এবং অ্যালবার্টাইন সিমোনেট। সমকামীতা লেস প্লাইির্সস এট লেস জার্স এবং তার অসম্পূর্ণ উপন্যাস জিন সান্তেউইল এর একটি থিম হিসাবেও প্রদর্শিত হয়েছে।
প্রুস্ত্‌ তার মায়ের রাজনৈতিক দৃষ্টিভঙ্গির অনেক উত্তরাধিকার পেয়েছিলেন, যা ফরাসি তৃতীয় প্রজাতন্ত্র এবং ফরাসি রাজনীতির উদার কেন্দ্রের কাছাকাছি ছিল। ১৮৯২ সালের "লি ব্যংকেট" নিবন্ধে  "এল ইর্রিলিজিয়ন ডি'আতাত" শিরোনামে প্রকাশিত হয়েছে, প্রুস্ত্‌ সন্ন্যাসীদের বহিষ্কারের মতো চরম বিরোধী ধর্মীয় পদক্ষেপের নিন্দা জানিয়েছিলেন, "কেউ হয়তো অবাক হবেন যে, ধর্মের নেতিবাচকতা তার ভেতর একই ধর্মান্ধতা, অক্ষমা, এবং নিপীড়নের মত অত্যাচারের কারণ হওয়া উচিত।" তিনি যুক্তি দেন যে সমাজতন্ত্র চার্চের চেয়ে সমাজকে বড় হুমকির মুখে ফেলেছে। ১৯০৪ সালে "লা মর্ট ডেস ক্যাথিড্রালস" প্রবন্ধটিতে আবার বিষয়টির প্রতিফলন করে, প্রুস্ত্‌ লিখেছিলেন যে, ফরাসী সংস্কৃতির ভাগ্য নিয়ে তার ভয় হ্রাস পেয়েছিল যখন জার্মান আগ্রাসনের মুখে পাদ্রি-বিদ্বেষী ডেপুটিরাও যখন পাদ্রিদের সাথে জোট করেছিল। প্রুস্ত্‌ সবসময়ে পুরোহিতদের দ্বারা আশ্রিত ধর্মান্ধ ও নিরপেক্ষ দৃষ্টিভঙ্গি সর্বদা প্রত্যাখ্যান করেছিলেন, কিন্তু বিশ্বাস করতেন যে সর্বাধিক আলোকিত যাজকরা সর্বাধিক আলোকিত ধর্মনিরপেক্ষতার মতোই প্রগতিশীল হতে পারে, এবং যা উভয়ই "উন্নত উদার প্রজাতন্ত্রের" কারণ হিসেবে পরিবেশিত হতে পারে।
প্রুস্ত্‌ ড্রেফুসার্ডদের মধ্যে প্রথমদিককার একজন ছিলেন, এমনকি এমিল জোলার বিচারে যোগ দিয়েছিলেন এবং গর্বের সাথে ড্রেফুসের নির্দোষতার সমর্থনে আনাতোল ফ্রঁসকে এই আবেদনটি স্বাক্ষর করতে বলেছিলেন বলে গর্বিতভাবে দাবি করেছিলেন। ১৯১৯ সালে, ডানপন্থী অ্যাকশন ফ্রাঙ্কাইজ প্রতিনিধিরা যখন ফরাসি ঔপনিবেশিকতা এবং ক্যাথলিক চার্চকে সভ্য মূল্যবোধের মূর্তির রূপে প্রকাশ করে, তখন ফ্রান্সে খ্রিস্টানদের সাংস্কৃতিক উত্তরাধিকার স্বীকার করে একটি উদারপন্থী বহুবচন দৃষ্টিভঙ্গির পক্ষে তাদের জাতীয়তাবাদ ও নৈরাজ্যবাদকে প্রুস্ত্‌ প্রত্যাখ্যান করেছিল। জুলিয়ান বেন্ডা একজন লেখক হিসেবে লা ট্র্যাহিসন ডেস স্লেরস এ প্রুস্ত্‌ কে প্রশংসিত করেছিলেন, যিনি জাতীয়তাবাদ এবং শ্রেণি সাম্প্রদায়িকতার দ্বৈত ফাঁদগুলি এড়িয়ে চলে তার প্রজন্ম থেকে নিজেকে আলাদা করেছিলেন।
পূর্ব চীন সাগর
পূর্ব চীন সাগর  চীনের পূর্ব দিকে একটি প্রান্তিক সমুদ্র। পূর্ব চীন সাগর প্রশান্ত মহাসাগরের একটি অংশ এবং প্রায় ১২,৪৯,০০০ বর্গ কিলোমিটার (৪,৮২,০০০ বর্গ মাইল) এলাকা জুড়ে রয়েছে। পূর্ব জাপানি দ্বীপপুঞ্জ কিউশু এবং রাউকি দ্বীপপুঞ্জের থেকে দক্ষিণে সমুদ্রপৃষ্ঠে দক্ষিণ চীন সাগরে  অবস্থিত এবং পশ্চিমে এশীয় মহাদেশটি অবস্থিত। সমুদ্র কোরিয়া প্রণালী মাধ্যমে জাপান সাগরের সাথে সংযোগ স্থাপন করে এবং উত্তরে ইয়েলো সিলে প্রবেশ করে। সমুদ্রের সীমান্তে যেসব দেশ রয়েছে, তাদের মধ্যে দক্ষিণ কোরিয়া, জাপান, প্রজাতান্ত্রীক চীন (তাইওয়ান) এবং গণ প্রজাতান্ত্রীক চীন রয়েছে।
নামকরণ
চীনের সাহিত্যের চারটি সাগরের মধ্যে একটি সমুদ্রটি হচ্ছে (東海; ডোং হুই) চীনের পূর্ব দিকের পূর্ব সাগর। চারটি প্রধান দিকনির্দেশের প্রতিটিতে তিনটি সমুদ্র রয়েছে।
দ্বিতীয় বিশ্বযুদ্ধের সময়, সমুদ্রকে জাপানি ভাষায় 東 支那 海 (হিজি শিনকা কাই; "ইস্ট সিনা সাগর") বলা হয়। ২০০৪ সালে, জাপানী পররাষ্ট্র মন্ত্রণালয়ের অফিসিয়াল নথি এবং অন্যান্য বিভাগের নাম( 東 シ ナ 海 ) -এ পরিবর্তিত হয়, যা জাপানে মানগত ব্যবহারের জন্য পরিণত হয়েছে।
ইন্দোনেশিয়া র সাধারণ ব্যবহার লাউট সিনা তিমুর (পূর্ব চীন সাগর) সমুদ্রের সমতুল্য। ইন্দোনেশিয়া ২০১৪ সাল পর্যন্ত ইন্দোনেশিয়ার সরকার কর্তৃক আনুষ্ঠানিকভাবে এই নামটি ব্যবহার করা হয়েছিল, যখন ইন্দোনেশিয়া সিনা শব্দটি ব্যবহার করার পরিবর্তে টিওনগোককে ব্যবহার করেছিল; তারপর থেকে, লোট টিওনগক নামক নামটি ইন্দোনেশিয়ায় মানসম্মত ব্যবহার হয়। এই সত্ত্বেও, বেশিরভাগ ইন্দোনেশিয়ার গণমাধ্যম এবং প্রকাশনাগুলি পূর্বের সামুদ্রিক নাম ব্যবহার করে চলছে।
তিমি শিকার
১৮৪৯ এবং ১৮৯২ সালের মাঝামাঝি সময়ে সমুদ্রের ডান তিমিদের জন্য মার্কিন যুক্তরাষ্ট্র তিমি শিকার করে পূর্ব চীন সাগরে।
ইইজেড বিরোধ
পূর্ব চীন সাগরে গণপ্রজাতন্ত্রী চীনের (পিআরসি), জাপান এবং দক্ষিণ কোরিয়ার মধ্যে তাদের নিজস্ব একচেটিয়া অর্থনৈতিক অঞ্চল (ইইজেড) পর্যন্ত বিস্তৃত নিয়ে বিরোধ রয়েছে।
চীন (পিআরসি) এবং জাপানের মধ্যকার বিতর্ক ১৯৮২ জাতিসংঘ কনভেনশন অন দ্য ল অফ অফ সাগর (ইউএনসিএলওএস) এর বিভিন্ন প্রয়োগের বিষয়ে উদ্বেগ প্রকাশ করেছে, যা উভয় দেশই অনুমোদন করেছে। চীন ও জাপান উভয়ই ২০০ নটিক্যাল মাইল ইইজেড অধিকার দাবি করে, কিন্তু পূর্ব চীন সাগরের প্রশস্ততা কেবলমাত্র ৩৬০ নটিক্যাল মাইল। চীন তার মহাদেশীয় বালুচর প্রাকৃতিক প্রবণতা বিবেচনা করে, উইনসিএলওএস (UNCLOS) প্রয়োগের প্রস্তাব, ইইজেড যতদূর পর্যন্ত তা ওকিনাওয়ার গুড় পর্যন্ত প্রসারিত। তার পররাষ্ট্র বিষয়ক মন্ত্রণালয় বলেছে যে "পূর্ব চীন সাগরে চীনের মহাদেশীয় শেলের স্বাভাবিক প্রজেক্ট ওকিনাওয়া শাখা পর্যন্ত বিস্তৃত এবং ২০০ মাইল ব্যাসেলাইন থেকে বিস্তৃত, যেখান থেকে চীনের আঞ্চলিক সমুদ্রের বিস্তৃতি পরিমাপ করা হয়"। যা প্রাসঙ্গিক ইউএনসিএলওএস প্রজোশনের ক্ষেত্রে প্রযোজ্য যা চীনের প্রাকৃতিক শেলফের অধিকার সমর্থন করে। ২০১২ সালে, জাতিসংঘ মহাসাগরীয় মহাসাগরের বাইরের সীমার বিষয়ে ইউএনসিএলওএসএস-র অধীনে চীন একটি সম্মতি উপস্থাপন করে।  তবে জাপান এই অঞ্চলের প্রায় ৪০,০০০ বর্গ কিলোমিটার অংশকে নিজের ইইজেড হিসাবে দাবি করে কারণ এটি তার উপকূল থেকে ২৯০ নটিক্যাল মাইল (৩৭০ কিলোমিটার) এর মধ্যে অবস্থিত এবং এইভাবে প্রস্তাবিত ইইজেডের মধ্যবর্তী লাইন বিভাগ।
১৯৯৫ সালে, চীনের পিপলস রিপাবলিক অফ চেইন (পিআরসি) পূর্ব চীন সাগর, চুনক্সিয়া গ্যাস ক্ষেত্রের অন্তর্গত প্রাকৃতিক গ্যাস ক্ষেত্র আবিষ্কার করে যা চীনা ইইজেজে অবস্থিত, যখন জাপান বিশ্বাস করে যে এটি অন্যান্য সম্ভাব্য রিজার্ভের সাথে সংযুক্ত মধ্যমা লাইন। পূর্ব চীন সাগরে প্রাকৃতিক গ্যাস সম্পদের উন্নয়নে পিআরসি উন্নয়ন কর্মসূচির প্রতি জাপান অকুণ্ঠ প্রতিক্রিয়া ব্যক্ত করেছে, যেখানে দুই দেশের একক অর্থনৈতিক অঞ্চল (ইইজেড) ওভারল্যাপ দাবি করেছে। বিরোধের মধ্যে নির্দিষ্ট উন্নয়ন জাপানের প্রস্তাবিত মধ্যমা লাইনের পশ্চিমে তিন বা চার মাইল (৬ কিমি) চীনের দিকে অবিচ্ছিন্ন এলাকায় অবস্থিত, চুনক্সিয়া গ্যাস ক্ষেত্রের চীনের এর ড্রিলিং। জাপান বজায় রাখে, যদিও চুনক্সিয়া গ্যাস ক্ষেত্রের রিগ পিআরসি পার্শ্বের মাঝারি লাইনের উপর রয়েছে যদিও টোকিও উভয় পক্ষের সমুদ্র সীমায় বলে, তারা একটি ক্ষেত্রের মধ্যে টোকা দিতে পারে যা বিতর্কিত অঞ্চলে ভূগর্ভস্থ হয়। প্রাকৃতিক গ্যাস সম্পদ ভাগ পূর্ব চীন সাগর (ক্যান্কু, বায়ুং, চুনক্সিয়া, ডুয়ানকিয়াও, ভুইংটিং এবং টিয়ানওয়াতাইটিয়া) -এর এক্সিহু সাগ এলাকার গ্যাস ক্ষেত্রগুলি প্রাকৃতিক গ্যাসের ৩৬৪ বিসিএফ এর প্রমাণিত স্থানের ধারণার অনুমান। বাণিজ্যিক কার্যক্রম ২০০৬ সালে শুরু হয়। ২০০৮ সালের জুন মাসে উভয় পক্ষ যৌথভাবে চুনক্সিয়া গ্যাস ক্ষেত্রের বিকাশের জন্য সম্মত হয় কিন্তু পরিকল্পনাটি কীভাবে চালানো হবে সে বিষয়ে তারা একমত হতে পারেনি।
পূর্ব চীন সাগরে দ্বীপ মালিকানা নিয়ে বিতর্কের চক্রে চীন ও জাপানের মধ্যে উভয় অফিসিয়াল ও বেসামরিক প্রতিবাদ শুরু করেছে।
জ্যোতির্বিদ্যা পূর্ব চীন সাগর
সম্ভবত, পূর্ব চীন সাগর (চীনা ভাষায় ডংহাই) তারকা এতা সেরপেনটিসের সাথে রহস্যময় বামপন্থী, স্বর্গীয় বাজার ঘের (চীনের নক্ষত্র দেখুন) মধ্যে প্রতিনিধিত্ব করে।
টিনটিন-অঙ্কিত মুদ্রা
বেলজীয় কার্টুনিস্ট হার্জের আঁকা ও লেখা দুঃসাহসী টিনটিন কমিকস সিরিজের সন্মানে প্রকাশিত স্মারক মুদ্রাগুলোর একটি তালিকা নিচে দেওয়া হলো।
বেলজিয়াম, ২০০৪ - টিনটিনের ৭৫তম বার্ষিকী
টিনটিনের ৭৫তম বার্ষিকী উপলক্ষে তার সম্মানে ৪ জানুয়ারি তারিখে ১০ ইউরো মূল্যের রৌপ্যমুদ্রা প্রকাশ করা হয়। মোট ৫০,০০০ মুদ্রা ছাড়া হয়েছিল যার প্রতিটি বিক্রি করা হয় ৩১ ইউরোতে। এগুলো কেবলমাত্র বেলজিয়ামের অভ্যন্তরেই বৈধ মুদ্রা হিসেবে ব্যবহার করা যাবে।
বেলজিয়াম, ২০০৭ - হার্জের শতবার্ষিকী
হার্জের জন্মশতবার্ষিকী উপলক্ষে স্মারক মুদ্রা ছাড়া হয়েছে।
আরো দেখুন
ডাকটিকিটে টিনটিন
দৈনিক পূর্বদেশ
দৈনিক পূর্বদেশ বাংলাদেশের চট্টগ্রামাঞ্চল থেকে বাংলা ভাষায় প্রকাশিত একটি দৈনিক সংবাদপত্র। ২০১২ সালের ১২ডিসেম্বর এটি প্রথম প্রকাশিত হয়।
পত্রিকার বিবরণ
২০১২ সালের ১২ ডিসেম্বর বাঁশখালী মাস্টার নজির আহমদ কলেজসহ বিভিন্ন শিক্ষা প্রতিষ্ঠানের প্রতিষ্ঠাতা ও প্রবীণ শিক্ষাবিদ নজির আহমদ পত্রিকাটি প্রতিষ্ঠা করেন । বর্তমানে পত্রিকাটির প্রধান সম্পাদকের দায়িত্বে রয়েছেন বাংলাদেশের শিল্পকলা একাডেমীর সাবেক মহাপরিচালক, বিশিষ্ট সাংষ্কৃতিক ব্যক্তিত্ব কামাল লোহানী।
চন্দননগর ইউনিয়ন
চন্দননগর ইউনিয়ন বাংলাদেশের রাজশাহী বিভাগের নওগাঁ জেলার নিয়ামতপুর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
উল্লেখযোগ্য ব্যক্তিত্ব
বীরমুক্তিযোদ্ধা জনাব শামসুল আলম
জনপ্রতিনিধি
বর্তমান চেয়ারম্যান-
মনসুরুল আলম খান
মনসুরুল আলম খান (২৫ জানুয়ারি ১৯৫৫–৩ অক্টোবর ২০১৪) যিনি '''ড. মনসুর খান''' নামে পরিচিত ছিলেন। ছিলেন বাংলাদেশি শিক্ষাবিদ ও সাহিত্যিক। শিক্ষায় তার অবদানের জন্য বাংলাদেশ সরকার ২০১২ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।
প্রাথমিক জীবন
মনসুরুল আলম খানের জন্ম চট্টগ্রামে ২৫ জানুয়ারি ১৯৫৫ সালে। তার পিতা খানে আলম খান ছিলেন মুক্তিযুদ্ধা ও ঢাকার বিভাগীয় কমিশনার। জাতিসংঘে বাংলাদেশ মিশনের তিনি উপদেষ্টা ছিলেন। তিনি যুক্তরাষ্ট্রের নিউইয়র্ক বিশ্ববিদ্যালয় থেকে অর্থনীতিতে পিএইচডি ডিগ্রি লাভ করেন।
তার স্ত্রী নাইমা খান। এই দম্পতীর একমাত্র ছেলে ইভান খান একজন চিকিৎসক।
কর্মজীবন
মনসুরুল আলম খানের কর্মজীবন শুরু ঢাকা বিশ্ববিদ্যালয়ে শিক্ষকতা দিয়ে। তিনি চাকরি করেছেন লন্ডন পলিটেকনিক বিশ্ববিদ্যালয়, নিউইয়র্ক বিশ্ববিদ্যালয়, নিউজার্সি স্টেট বিশ্ববিদ্যালয়, সেটি ইউনিভার্সিটি অব নিউইয়র্কে। তিনি ২০০৫ থেকে ৩ অক্টোবর ২০১৪ সাল পর্যন্ত ঢাকা আহছানিয়া মিশন যুক্তরাষ্ট্রের সভাপতি ছিলেন।
মৃত্যু
মনসুরুল আলম খান ৩ অক্টোবর ২০১৪ সালে বোনম্যারো ক্যান্সারে অক্রান্ত হয়ে যুক্তরাষ্ট্রের নিউইয়র্কের নর্থ শোর মেডিকেল সেন্টারে চিকিৎসাধীন অবস্থায় মৃত্যুবরণ করেন। লং আইল্যান্ড সিটির ওয়াশিংটন মেমোরিয়াল কবরস্থান তাকে সমাহিত করা হয়।
আঞ্জুমান আরা শিল্পী
আঞ্জুমান আরা শিল্পী হলেন একজন বাংলাদেশি অভিনেত্রী যিনি ৩৬টি চলচ্চিত্রে অভিনয় করেছেন।
জীবনী
চলচ্চিত্রে আসার আগে তিনি নারায়ণগঞ্জ জেলার শকুন্তলা নাট্যগোষ্ঠীর হয়ে বিভিন্ন মঞ্চনাটকে অভিনয় করেছেন। নাগ নর্তকী চলচ্চিত্রে অভিনয়ের মাধ্যমে চলচ্চিত্রাঙ্গনে পা রাখেন তিনি। তবে তার প্রথম মুক্তিপ্রাপ্ত চলচ্চিত্র হল বাংলার কমান্ডো যেটি ১৯৯৫ সালের ৫ মে মুক্তি পায়। চলচ্চিত্রটিতে তার সহশিল্পী ছিলেন আমিন খান। এরপর, ১৯৯৬ সালে তিনি সালমান শাহের বিপরীতে প্রিয়জন চলচ্চিত্রে অভিনয় করেন। ২০০০ সালে তিনি চলচ্চিত্রাঙ্গন থেকে নিজেকে সরিয়ে নেন। তবে, ২০১৩ সাল পর্যন্ত টিভি নাটকে অনিয়মিতভাবে অভিনয় করেছেন তিনি।
গোহদ
গোহদ (Gohad) ভারতের মধ্য প্রদেশ রাজ্যের ভিন্দ জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ১৫৯ মিটার (৫২১ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গোহদ শহরের জনসংখ্যা হল ৪৫,১৯৪ জন। এর মধ্যে পুরুষ ৫৫% এবং নারী ৪৫%।
এখানে সাক্ষরতার হার ৫৭%। পুরুষদের মধ্যে সাক্ষরতার হার ৬৮% এবং নারীদের মধ্যে এই হার ৪৪%। সারা ভারতের সাক্ষরতার হার ৫৯.৫%, তার চাইতে গোহদ এর সাক্ষরতার হার কম।
জালালউদ্দিন ফাতেহ শাহ
জালালউদ্দিন ফাতেহ শাহ (শাসনকাল ১৪৮১-১৪৮৭) ছিলেন ইলিয়াস শাহি রাজবংশের শেষ সুলতান। তিনি সুলতান শামসউদ্দিন ইউসুফ শাহের ভাই ছিলেন।
ইতিহাস
ফাতেহ শাহ কর্তৃক পরিচালিত কোনো সামরিক অভিযানের বর্ণনা পাওয়া যায় না। তবে মুদ্রা সংক্রান্ত তথ্য থেকে জানা যায় যে তার রাজ্য পূর্বে সিলেট ও দক্ষিণ পশ্চিমে দামোদর নদ পর্যন্ত বিস্তৃত ছিল। তার শাসনামলে হাবশিরা দরবারে গুরুত্বপূর্ণ ও প্রভাবশালী অবস্থান লাভ করে। ফাতেহ শাহ নিয়ন্ত্রণ পুনরায় লাভ করার প্রচেষ্টা চালান। কিন্তু তার বিরুদ্ধে ষড়যন্ত্র করা হয় ও পরবর্তীকালে ১৪৮৭ সালে হাবশি প্রাসাদরক্ষীদের প্রধান তাকে হত্যা করে।
তার মৃত্যুর মাধ্যমে ইলিয়াস শাহি বংশের শাসনের সমাপ্তি হয়।
তাতিয়ানা মিনিনা
তাতিয়ানা আলেক্সেয়েভনা মিনিনা (Татьяна Алексеевна Минина, Tatiana Minina; জন্ম: ১৮ এপ্রিল ১৯৯৭; তাতিয়ানা মিনিনা নামে সুপরিচিত) হলেন একজন রুশ তায়কোয়ান্দো খেলোয়াড়। তিনি ২০২০ সালে জাপানের টোকিওতে অনুষ্ঠিত গ্রীষ্মকালীন অলিম্পিকে রাশিয়ার প্রতিনিধিত্ব করেছেন এবং তায়কোয়ান্দোর ৫৭ কেজি প্রতিযোগিতায় রৌপ্যপদক জয়লাভ করেছেন।
মিনিনা নারীদের ব্যান্টামওয়েট বিভাগে ২০১৭ বিশ্ব তায়কোয়ান্দো চ্যাম্পিয়নশিপে রৌপ্য পদক জয়লাভ করেছিলেন।  তিনি তিনবারের ইউরোপীয় চ্যাম্পিয়ন, ২০১৬, ২০১৮ এবং ২০২১ ইউরোপীয় তায়কোয়ান্দো চ্যাম্পিয়নশিপে স্বর্ণ পদক জয়লাভ করেছিলেন, সবগুলোই ৫৩ কেজি ওজন বিভাগে ছিল।
বড়চতুল ইউনিয়ন
বড়চতুল ইউনিয়ন বাংলাদেশের সিলেট জেলার অন্তর্গত কানাইঘাট উপজেলার একটি ইউনিয়ন।
অবস্থান
কানাইঘাট উপজেলা থেকে সিলেট যাওয়ার পথে মেইন রোডে ১৪ কি মি দূরে অবস্থিত। পূর্বে কানাইঘাট,পশ্চিমে দরবস্থ ইউনিয়ন পরিষদ, উত্তরে চারিকাটা ইউনিয়ন, দক্ষিণে দক্ষিণ বানীগ্রাম ইউনিয়ন।
বর্তমান চেয়ারম্যান আব্দুল মালিক চৌধুরী
আয়তন ও জনসংখ্যা
আয়তন- ১৬.৭২ বর্গ কি মি। মোট জনসংখ্যা- ৩১৫২৬ জন পুরুষ-১৬৫৩৭ জন, মহিলা- ১৪৯৮৯ জন।
শিক্ষা
শিক্ষার হার- ৪৫%
শিক্ষা প্রতিষ্ঠান
হাট-বাজার
চতুল বাজার, ঈদগাহ বাজার, মালীগ্রাম বাজার।
উল্লেখযোগ্য ব্যক্তিত্ব
বর্তমান চেয়ারম্যান- আব্দুল মালিক চৌধুরী
শিনমায়য়া ইউএস ২
শিনমায়য়া ইউএস-২ হল একটি জাপানি বৃহৎ স্টোল উভচর বিমান, যা আকাশ-সমুদ্রে উদ্ধারকার্যের (এসএআর) জন্য নকশা করা হয়েছে। এটি জাপান মেরিটাইম সেফ ডিফেন্স ফোর্স দ্বারা পরিচালিত এবং জাপানী সেনাবাহীনির পরিষেবাতে পুরোনো শিনায়য়া ইউএস-১এ প্রতিস্থাপন করার জন্য ইউএস-২ নির্ধারিত হয়।
নকশা এবং উন্নয়ন
শিনমায়য়া ইউএস-১এ উভচর বিমানগুলি নৌবাহিনীতে যাত্রা শুরু করে ১৯৭০ এর দশকের শুরুতে। বিমানগুলি তার কর্ম জীবনের শেষে পৌঁছতে শুরু করলে, জেএমডিএফ ১৯৯০ সালে এই উভচর বিমানগুলির পরিবর্তনের জন্য অর্থায়ন লাভের চেষ্টা করে। কিন্তু সম্পূর্ণ উন্নত নতুন উভচর বিমান তৈরির জন্য অর্থায়ন লাভ করতে পারেনি। অতএব, ১৯৯৫ সালে, শিনমায়য়া (যেহেতু শিন মেইয়া এর নামকরণ করা হয়েছিল) "ইউএস-১এ" এই উড়োজাহাজের উন্নয়নের জন্য পরিকল্পনা শুরু করে। এই নতুন উভচর বিমানে অনেকগুলি অ্যারোডায়নামিক রিফিনমেন্ট, একটি চাপযুক্ত হুল এবং আরও শক্তিশালী রোলস-রয়েস এই ২১০০ ইঞ্জিন রয়েছে। বিমানটির পরীক্ষা ১৮ ডিসেম্বর ২০০৩ সাল থেকে শুরু হয়। জেএমডিএফ ১৪ টি উড়োজাহাজ "শিনমায়য়া" থেকে ক্রয় করেছিল, যা শিনমায়ওয়া ইউএস -২ হিসেবে পরিচত।
পরিচালনার ইতিহাস
থাম্ব|ডান | শিনমায়য়া ইউএস-২ অনুসন্ধান এবং উদ্ধারকারী উভচর বিমান বর্তমানে বিমানগুলি পরিচালিত হয় ৩১ তম ফ্লিট এয়ার উইং (৭১ তম এয়ার ফোর্স, ৭১ তম ফ্লাইট স্কোয়াড্রন) ইওয়াকুনি এয়ার বেস এবং এটসুজি এয়ার বেস থেকে। এপ্রিল ২০১৫ সালে বিমান ৯৯০৫ একটি দুর্ঘটনায় পড়ে ছিল। দূর্ঘটনার সময় বিমানটি শিকোকুর অন্তর্গত কেক আশিউরির কাছে একটি প্রশিক্ষণ মিশনে ছিল এবং চারজন ক্রু সদস্যদের আহত করা হয়।
রপ্তানি
ভারতীয় নৌবাহিনী ১২ থেকে ১৮ টি অনুসন্ধান ও উদ্ধারকারী "ইউএস-২" উভচর বিমান ক্রয়ের চেষ্টা চালাচ্ছে, এর জন্য প্রয়োজন $ ১ কোটি ৬৫ বিলিয়ন ডলারের। আশা করা হচ্ছে যে এই উভচর বিমানগুলি আন্দামান ও নিকোবর দ্বীপপুঞ্জে স্থাপন করা হবে ।  অক্টোবর ২০১৬ সালে, শিনমায়য়া প্রতি বিমানের মূল্য প্রায় $ ১১৩ মিলিয়ন মার্কিন ডলার হ্রাস করে। আশা করা হয়েছিল যে নভেম্বরে ২০১৬ সালের মধ্যে একটি চুক্তি স্বাক্ষরিত হবে, কিন্তু ভারতের প্রতিরক্ষা মন্ত্রী মনোহর পার্রিকর চুক্তি সাক্ষরে বিলম্বিত করে।  ২০১৮ সালের মার্চ মাসে ভারত থেকে জাপানের রাষ্ট্রদূত কেনি হিরামাতসু দ্য হিন্দু বিজনেস লাইনকে বলেন বিমান ক্রয়ের জন্য  আলোচনা এখনো চলছে।
এছাড়াও রিপোর্ট আছে থাইল্যান্ড ইউএস-২ বিমান ক্রয়ে আগ্রহী হয়েছে।
ইন্দোনেশিয়া অন্যতম সম্ভাব্য গ্রাহক।
সৈয়দ আমিরুল ইসলাম
সৈয়দ আমিরুল ইসলাম (১৩ জানুয়ারি ১৯৪০ – ৭ সেপ্টেম্বর ২০২২) বাংলাদেশ সুপ্রীম কোর্টের হাইকোর্ট বিভাগের একজন সাবেক বিচারপতি। ২০১৩ সালে আপিল বিভাগে যুদ্ধাপরাধ ট্রাইব্যুনালের মামলা পরিচালনা করার জন্য সাবেক এই বিচারপতি অ্যাটর্নি জেনারেল পদমর্যাদায় রাষ্ট্রপক্ষের আইন কর্মকর্তার দায়িত্ব পালন করেন।
জন্ম
আমিরুল ইসলাম ১৯৪০ সালের ১৩ জানুয়ারি কুমিল্লায় জন্মগ্রহণ করেন।
শিক্ষাজীবন
তিনি ঢাকা বিশ্ববিদ্যালয় থেকে ১৯৬২ সালে অর্থনীতিতে এমএ এবং ১৯৬৪ সালে ব্যাচেলর অব ল’ ডিগ্রি লাভ করেন। ১৯৭২ সালে তিনি লন্ডনের লিংকনস্‌ ইন থেকে বার এট ল’ ডিগ্রি অর্জন করেন।
কর্মজীবন
সৈয়দ আমিরুল ইসলাম ১৯৬৫ সালে আইনজীবী হিসেবে অন্তর্ভুক্ত হন। ১৯৯৪ সালে ১৪ ফেব্রুয়ারি তিনি বাংলাদেশ সুপ্রীম কোর্টের হাইকোর্ট বিভাগের অতিরিক্ত বিচারপতি হিসেবে শপথ গ্রহণ করেন। ১৯৯৬ সালে তিনি হাইকোর্ট বিভাগে স্থায়ী বিচারপতি হিসেবে শপথ নেন। ২০০৭ সালের ১২ জানুয়ারি তিনি হাইকোর্ট বিভাগের বিচারকের পদ থেকে অবসর লাভ করেন। অবসরের পরও তিনি আপিল বিভাগে আইন পেশায় যুক্ত ছিলেন। ২০১৩ সালে আপিল বিভাগে যুদ্ধাপরাধ ট্রাইব্যুনালের মামলা পরিচালনার জন্য সরকার অবসরপ্রাপ্ত বিচারপতি সৈয়দ আমিরুল ইসলামকে অ্যাটর্নি জেনারেল পদমর্যাদায় রাষ্ট্রপক্ষের আইন কর্মকর্তা হিসেবে দায়িত্ব দেয়।
মৃত্যু
তিনি ২০২২ সালের ৭ সেপ্টেম্বর ঢাকায় শেষনিঃশ্বাস ত্যাগ করেন।
নরসরাওপেট লোকসভা কেন্দ্র
নরসরাওপেট লোকসভা কেন্দ্রটি অন্ধ্রপ্রদেশ রাজ্যের ২৫ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি একটি অসংরক্ষিত আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৯ সালে মোট ভোটার সংখ্যা ছিলো ১,৫১৪,৮৬১ জন৷
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি অন্ধ্রপ্রদেশের গুণ্টুর জেলার উত্তর পশ্চিম দিকে অবস্থিত বিধানসভা কেন্দ্রগুলি নিয়ে গঠিত৷
ইতিহাস
অনকাপল্লী লোকসভা কেন্দ্রে ১৯৬২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্র গুলি
লোকসভা কেন্দ্রটি অন্ধ্রপ্রদেশ রাজ্যের ১৭৫ টি বিধানসভা কেন্দ্রের মধ্যে ৭ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য অন্ধ্রপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে সর্বশেষ ২০১৪ সালে নির্বাচন অনুষ্ঠিত হয়। এই লোকসভা কেন্দ্রের মধ্যে একটিও বিধানসভা কেন্দ্র তফসিলী জাতি বা উপজাতিদের জন্য সংরক্ষিত।